**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA USTANOVE ZA UPRAVLJANJE ŠPORTSKO REKREACIJSKIM CENTROM VELIKA GORICA ZA 2023. GODINU**

**UVOD**

Zakonom o proračunu („Narodne novine“ broj 144/2021) propisana je obveza sastavljanja i podnošenja godišnjeg izvještaja o izvršenju proračuna, u tekućoj godini za prethodnu godinu, na donošenje Upravnom vijeću Ustanove.

Na sadržaj godišnjeg izvještaja o izvršenju proračuna primjenjuju se odredbe članka 163. i 168. Zakona o proračunu (NN br. 144/21) i članka 30. Pravilnika o polugodišnjem i godišnjem izvještaju o izvršenju proračuna (NN br. 24/13, 102/17, 1/20 i 147/20). Navedenim propisima utvrđeno je da godišnji izvještaj o izvršenju proračuna proračunskog korisnika sadrži:

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
2. Posebni dio proračuna po programskoj klasifikaciji te razini odjeljka ekonomske klasifikacije,
3. Obrazloženje ostvarenja prihoda i primitaka, rashoda i izdataka

U razdoblju od 1.1. do 31.12.2023. ostvareni su ukupni prihodi i primici Ustanove u iznosu od 1.444.777,88 € ili 89,94% godišnjeg plana, a ukupni rashodi i izdaci ostvareni su u iznosu od 1.504.874,68 € ili 92,73% od godišnjeg plana. Iz navedenog proizlazi da je u razdoblju od 1.1. do 31.12.2023. godine ostvaren manjak prihoda i primitaka tekućeg razdoblja u iznosu od 60.096,80 €, a koji sa manjkom iz 2022. godine od 127.374,01 € čini ukupan manjak prihoda i primitaka u iznosu 187.470,81 €.

Obrazloženje manjka:

Prema Izvršenju za 2022. godinu utvrđen je manjak u ukupnom iznosu od 127.374,01 odnosno

Manjak prihoda u iznosu od 143.798,95 € iz izvora 1.1. -metodološki manjak i

Višak prihoda u iznosu od 16.425,11 € iz izvora 3.2.- raspoloživ u 2023. godini

Razlika od 0,09 € odnosi se na konverziju.

Prema Izvršenju za 2023. godinu utvrđen je manjak u ukupnom iznosu od 187.470,81 € odnosno

Manjak prihoda u iznosu od 246.857,50 € iz izvora 1.1. -metodološki manjak i

Višak prihoda u iznosu od 59.386,69 € iz izvora 3.2.- raspoloživ u 2024. godini

U tablici broj 1. dan je skraćeni prikaz ostvarenja prihoda/primitaka i rashoda/izdataka Ustanove za upravljanje ŠRC Velika Gorica za 2023. godinu u odnosu na tekući plan i izvršenje za izvještajno razdoblje prethodne godine.

**Tablica br. 1.**

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **OPIS** | **Izvršenje** **2022.** | **Tekući plan 2023.** | **Izvršenje** **2023.** | **Ind (5/3\*****100)** | **Ind (5/4\*****100)** |
| 1 | 2 | 3 | 4 | 5 | 6 | 7 |
| **A.** | **UKUPNI PRIHODI I PRIMICI** | **1.381.416,83** | **1.606.365,00** | 1.444.777,88 | **104,36%** | **89,94%** |
| 1 | UKUPNI PRIHODI | 1.381.416,83 | 1.606.365,00 | 1.444.777,88 | 104,36% | 89,94% |
|  | Prihodi poslovanja | 1.381.416,83 | 1.606.365,00 | 1.444.777,88 | 104,36% | 89,94% |
| Prihodi od prodaje nefinancijske imovine | 0 | 0 | 0 | 0 | 0 |
| 2 | PRIMICI OD FINANCIJSKE IMOVINE I ZADUŽIVANJA | 0 | 0 | 0 | 0 | 0 |
| **B.** | **UKUPNI RASHODI I IZDACI** | **1.431.751,15** | **1.622.795,00** | **1.504.874,68** | **105,11%** | **92,73%** |
| 1 | UKUPNI RASHODI | 1.431.751,15 | 1.622.795,00 | 1.504.874,68 | 105,11% | 92,73% |
|    | Rashodi poslovanja | 1.310.995,04 | 1.480.090,00 | 1.365.598,84 | 104,17% | 92,26% |
| Rashodi za nabavu nefinancijske imovine | 120.756,11 | 142.705,00 | 139.275,84 | 115,34% | 97,60% |
| 2 | IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 | 0 | 0 |
|  | **REZULTAT razdoblja** | **-50.334,32** |  | **-60.096,80** |  |  |
| **MANJAK IZ PRETHODINH GODINA** |  |  | **-127.374,01** |  |  |
| **UKUPAN MANJAK**  | **-77.039,62** |  | **-187.470,81** |  |  |

**A. PRIHODI I PRIMICI**

U tablici broj 2. dan je pregled ostvarenih prihoda i primitaka Proračuna Ustanove za razdoblje od 1.1. do 31.12.2023. u odnosu na godišnji plan i izvršenje za izvještajno razdoblje prethodne godine.

**Tablica br. 2.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje** **2022.** | **Tekući plan 2023.** | **Izvršenje** **2023.** | **Indeks (5/3\*100)** | **Indeks (5/4\*100)** |
| 1 | 2 | 3 | 4 | 5 | 6 | 7 |
| **1** | **PRIHODI POSLOVANJA** | **1.381.416,83** | **1.606.365,00** | **1.444.777,88** | **104,59%** | **89,94%** |
|  | Prihodi od imovine | 41,51 |  |  |  |  |
| Prihodi od upravnih i administrativnih pristojbi, pristojbi po posebnim propisima i naknada  | 524,26 | 4.190,00 | 4.192,00 | 799,60% | 100,05% |
| Prihodi od prodaje proizvoda i robe te pruženih usluga i prihodi od donacija | 167.860,47 | 155.825,00 | 166.903,03 | 99,43% | 107,11% |
| Prihodi iz nadležnog proračuna za financiranje redovne djelatnosti proračunskih korisnika | 1.212.264,20 | 1.446.350,00 | 1.272.993,57 | 105,01% | 88,01% |
| Kazne, upravne mjere i ostali prihodi | 726,39 |  | 689,28 | 94,89% |  |
| **2** | **PRIHODI OD PRODAJE NEFINANCIJSKE IMOVINE** | **0** | **0** | **0** | **0** | **0** |
|  | Prihodi od prodaje neproizvedene dugotrajne imovine | 0 | 0 | 0 | 0 | 0 |
| Prihodi od prodaje proizvedene dugotrajne imovine | 0 | 0 | 0 | 0 | 0 |
| **3** | **PRIMICI OD FINANCIJSKE IMOVINE I ZADUŽIVANJA** | **0** | **0** | **0** | **0** | **0** |
|   | Primljeni povrati glavnica danih zajmova i depozita | 0 | 0 | 0 | 0 | 0 |
| Primici od zaduživanja | 0 | 0 | 0 | 0 | 0 |
| **UKUPNO PRIHODI I PRIMICI** | **1.381.416,83** | **1.606.365,00** | **1.444.777,88** | **104,59%** | **89,94%** |

## Prihodi poslovanja

***Prihodi poslovanja*** realizirani su u iznosu 1.444.777,88 € ili 89,94% u odnosu na plan, a u odnosu na izvršenje za izvještajno razdoblje prethodne godine veći su za 4,59%.

Prihode poslovanja čine :

* Prihodi od upravnih i administrativnih pristojbi, pristojbi po posebnim propisima i naknada u visini od 4.192,00 € ili 100,05% godišnjeg plana,
* Prihodi od prodaje proizvoda i robe te pruženih usluga i prihodi od donacija u visini 166.903,03 € ili 107,11% godišnjeg plana,
* Prihodi iz nadležnog proračuna za financiranje redovne djelatnosti proračunskih korisnika u visini 1.272.993,57 € ili 88,01% godišnjeg plana i
* Kazne, upravne mjere i ostali prihodi u visini 689,28 €.

U nastavku se daje obrazloženje realizacije prihoda i primitaka iskazanih u Općem dijelu godišnjeg izvršenja proračuna - Računu prihoda i rashoda.

#### Prihodi od upravnih i administrativnih pristojbi, pristojbi po posebnim propisima

#### i naknada

Prihodi od upravnih i administrativnih pristojbi, pristojbi po posebnim propisima i naknadama realizirani su u visini od 4.192,00 € ili 100,05% od godišnjeg plana.

*Prihodi po posebnim propisima* ostvareni su u iznosu od 4.192,00 €. Ovi prihodi ostvareni su od osigurajavajućeg društva za naknadu štete.

### Prihodi od prodaje proizvoda i robe te pruženih usluga i prihodi od donacija

### Prihode od prodaje proizvoda i robe te pruženih usluga i prihodi od donacija su realizirani u iznosu 166.903,03 € ili 107,11% od godišnjeg plana.

Najveći dio *prihoda od prodaje proizvoda i robe te pruženih usluga* ostvaren je od usluga davanja u zakup i najam poslovnog prostora, korištenja Gradske športske dvorane, Gradskog bazena.

### Donacije od pravnih i fizičkih osoba izvan općeg proračuna ostvarene su u 1.500,00 € (donacija Ljekarna Zagrebačke županije za sportaše korisnike Gradske dvorane i Gradskog bazena).

**Kazne, upravne mjere i ostali prihodi**

Prihodi od novčanih kazni, upravnih mjera i ostalih prihoda realizirani su u iznosu od 689,28 €. Izvršenje u okviru ovih prihoda odnosi se na prihode ostvarene po izračunu nove pro-rate za 2023. godinu s obzirom da je Ustanova u sustavu PDV-a.

# B. RASHODI I IZDACI

U tablici broj 3. dan je prikaz izvršenih rashoda i izdataka Proračuna Proračuna Ustanove za razdoblje od 1.1. do 31.12.2023. u odnosu na tekući plan i izvršenje za izvještajno razdoblje prethodne godine.

**Tablica br. 3.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje 2022.** | **Tekući plan 2023.** | **Izvršenje 2023.** | **Indeks (5/3\*100)** | **Indeks (5/4\*100)** |
|
| 1 | 2 | 3 | 4 | 5 | 6 | 7 |
| **1.** | **RASHODI POSLOVANJA** | **1.310.995,04** | **1.480.090,00** | **1.365.598,84** | **104,17%** | **92,26%** |
|  | Rashodi za zaposlene | 492.646,34 | 560.320,00 | 553.488,98 | 112,35% | 98,78% |
| Materijalni rashodi | 818.145,85 | 919,240,00 | 811.879,28 | 99,23% | 88,32% |
| Financijski rashodi | 202,85 | 530,00 | 230,58 | 113,67% | 43,51% |
| **2.** | **RASHODI ZA NABAVU NEFINANCIJSKE IMOVINE** | **120.756,11** | **142.705,00** | **139.275,84** | **115,34%** | **93,96%** |
| Rashodi za nabavu proizvedene dugotrajne imovine | 53.703,98 | 53.205,00 | 50.460,83 | 93,96% | 94,84% |
| Rashodi za dodatna ulaganja na nefinancijskoj imovini | 67.052,12 | 89.500,00 | 88.815,01 | 132,46% | 99,23% |
| **UKUPNO RASHODI I IZDACI** | **1.381.416,83** | **1.622.795,00** | **1.504.874,68** | **118,92%** | **92,73%** |

Iz navedene tablice vidljivo je da su u 2023. godini ostvareni rashodi i izdaci u visini 1.504.874,68 € ili 92,73% od godišnjeg plana.

U nastavku se daje obrazloženje realizacije rashoda i izdataka iskazanih u Općem dijelu Godišnjeg izvršenja proračuna - Računu prihoda i rashoda.

***Rashodi poslovanja***

***Rashodi poslovanja*** realizirani su u iznosu 1.365.598,84 € ili 92,26% u odnosu na plan, a u odnosu na izvršenje za izvještajno razdoblje prethodne godine veći su za 4,17%.

Rashode poslovanja čine:

* + *rashodi za zaposlene*
	+ *materijalni rashodi*
	+ *financijski rashodi*

**Rashodi za zaposlene**

Rashodi za zaposlene realizirani su u iznosu od 553.488,98 € ili 98,78% od godišnjeg plana.

Rashodi za zaposlene obuhvaćaju plaće, doprinose na plaće i ostale rashode za zaposlene djelatnika zaposlenih u Ustanovi. Ustanova je u 2023. godini imala 36 zaposlenih.

**Materijalni rashodi**

Materijalni rashodi izvršeni su u iznosu od 811.879,28 € ili 88,32% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Ustanove.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* naknade troškova osobama izvan radnog odnosa
* ostali nespomenuti rashodi poslovanja

*Naknade troškova zaposlenima* ostvareni su u iznosu od 49.822,79 €. Od toga je za službena putovanja utrošeno 959,00 €, za naknade za prijevoz 20.333,55 € i za stručno usavršavanje djelatnika 920,00 €, dok su ostale naknade troškova zaposlenima 27.610,24 € (troškovi prehrane).

*Rashodi za materijal i energiju* izvršeni su u iznosu od 379.608,60 €. Najveći dio odnosi se na rashode za energiju u iznosu od 279.193,33 €, zatim na rashode za materijal i sirovine 9.011,30 €, rashode za uredski materijal i ostale materijalne rashode u iznosu 21921,18 €, materijal i dijelove za tekuće i investicijsko održavanje u iznosu 64.361,28 €, sitan inventar i zaštitna odjeća i obuća 5.121,51 €.

*Rashodi za usluge* izvršeni su u iznosu 347.684,06 €, a odnose se na usluge telefona, pošte i prijevoza u iznosu od 16.899,89 €, na usluge tekućeg i investicijskog održavanja u iznosu od 272.457,48 € (zamjena građevinske stolarije, postava krovnih panela, sanacija svjetlosne kupole i krova, postava zaštitne ograde za gostujuće navijeače, servis hidroforskih posuda, sanacija i zamjena pumpe u bunaru, sanacija terena s umejtnom travom, sanacija I. pomoćnog nogometnog igrališta, servis klima komora i uređaja te ugovorni radovi na održavanju postrojenja i opreme na sva tri objekta).

*Ostali nespomenuti rashodi poslovanja* izvršeni su u iznosu od 34.763,83 €. Najveći dio ovih rashoda odnosi se na premije osiguranja 22.590,00 €, naknade za rad članovima upravnog vijeća u iznosu od 4.571,98 €, pristojbe i naknade 606,66 €, troškove reprezentacije 6.930,19 € te ostale nespomenute rashode u iznosu od 65,00 €.

**Financijski rashodi**

Financijski rashodi izvršeni su u iznosu od 230,58 €. *Ostale financijske rashode* najvećim dijelom čine rashodi bankarskih usluga i usluga platnog prometa, te zatezne kamate iz poslovnih odnosa.

***Rashodi za nabavu nefinancijske imovine***

***Rashodi za nabavu nefinancijske imovine*** izvršeni su u iznosu od 139.275,84 € što je 97,60% od godišnjeg plana.

Rashode za nabavu nefinancijske imovine čine:

* *Rashodi za nabavu proizvedene dugotrajne imovine*
* *Rashodi za dodatna ulaganja na nefinancijskoj imovini*

**Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 50.460,83 € ili 94,84% od godišnjeg plana.

Rashodi za *postrojenja i opremu* izvršeni su u iznosu od 50.460,83 €. Od toga, na uredski namještaj i opremu odnosi se 10.573,54 €, komunikacijsku opremu 2.007,94 €, opremu za održavanje i zaštitu 8.746,86 €, za sportsku i glazbenu opremu 23.332,19 €, te uređaje, strojeve i opremu za ostale namjene 5.800,30 €.

**Rashodi za dodatna ulaganja na nefinancijskoj imovini**

Rashodi za dodatna ulaganja na nefinancijskoj imovini izvršeni su u iznosu od 88.815,01 €, što je 99,23% u odnosu na plan.

Izvršena sredstva odnose se najvećim dijelom na dodatno ulaganje u građevinske objekte ( izrada i montaža vrata i prozora-škola nogometa; izrada nosača za reflektore, ugradnja samostojećeg elektro ormara-semafor; pvc rolo cerada za fitnes nadstrešnicu; ugradnja el. sustava za bilježenje nazočnosti; podna obloga za fitnes nadstrešnicu i izrada nadstrešnice za smeće i bicikle).

**C. OBRAZLOŽENJE IZVRŠENJE PROGRAMA I AKTIVNOSTI/PROJEKATA**

**PROGRAM 7006 – Razvoj sporta i rekreacije**

**AKTIVNOST A700002-Redovna djelatnost športske ustanove**

U nastavku se daje obrazloženje realizacije rashoda i izdataka iskazanih u posebnom dijelu godišnjeg izvršenja proračuna.

Planirani ukupni godišnji rashodi iskazani unutar Programa 7006 - Razvoj sporta i rekreacije za 2023. godinu iznose 1.622.795,00 €, a izvršeni su u iznosu od 1.504.874,68 € odnosno 92,73% godišnjeg plana.

Program se provodi kroz tri aktivnosti:

* Redovna djelatnost športske ustanove
* Djelatnost športska dvorana i
* Djelatnost Gradski bazen

Unutar aktivnosti – *Redovna djelatnost športske ustanove* rashodi su izvršeni prema planu proračuna i iznose 759.709,95 € odnosno 94,92% godišnjeg plana

* za rashode za zaposlene u iznosu od 225.140,97 € odnosno 99,98% plana ( bruto plaće, ostali rashodi za zaposlene, doprinose na plaće)
* materijalne rashode u iznosu od 411.107,18 € odnosno 91,51 % plana (naknade troškova zaposlenima u iznosu od 19.447,40 €, rashode za materijal i energiju u iznosu od 157.935,74 €, rashode za usluge u iznosu od 216.896,63 €, ostali nespomenuti rashodi poslovanja u iznosu od 16.827,41 €
* financijski rashodi u iznosu od 230,58 € odnosno 43,51% plana ( bankarske usluge i zatezne kamate iz poslovnih odnosa)
* rashodi za nabavu proizvedene dugotrajne imovine u iznosu od 34.416,21 € odnosno 95,73% plana (nabava uredske opreme i namještaja 10.573,54 €, komunikacijska oprema 2.007,94 €, oprema za održavanje i zaštitu 3.375,00 €, sportska i glazbena oprema 18.217,19 € i uređaji i strojevi za posebne namjene 242,54 €)
* rashodi za dodatna ulaganja na građevinskim objektima u iznosu od 88.815,01 € odnosno 99,23% plana (izrada i montaža vrata i prozora-škola nogometa; izrada nosača za reflektore, ugradnja samostojećeg elektro ormara-semafor; pvc rolo cerada za fitnes nadstrešnicu; ugradnja el. Sustava za bilježenje nazočnosti; podna obloga za fitnes nadstrešnicu i izrada nadstrešnice za smeće i bicikle).

**PROGRAM 7006 – Razvoj sporta i rekreacije**

**AKTIVNOST A700003-Djelatnost – športska dvorana**

Unutar aktivnosti – *Djelatnost – športska dvorana* rashodi su izvršeni prema planu proračuna i iznose 178.970,82 € odnosno 86,09% godišnjeg plana.

* za rashode za zaposlene u iznosu od 68.930,69 € odnosno 91,86% plana ( bruto plaće, ostali rashodi za zaposlene, doprinose na plaće)
* materijalne rashode u iznosu od 103.052,78 € odnosno 82,07 % plana (naknade troškova zaposlenima u iznosu od 6.470,90 €, rashode za materijal i energiju u iznosu od 45.178,61 €, rashode za usluge u iznosu od 44.374,16 €, ostali nespomenuti rashodi poslovanja u iznosu od 7.029,11 €
* rashodi za nabavu proizvedene dugotrajne imovine u iznosu od 6.987,35 € odnosno 95,72% plana (nabava opreme za održavanje i zaštitu 1.872,35 €, sportska i glazbena oprema 5.115,00 €

**PROGRAM 7006 – Razvoj sporta i rekreacije**

**AKTIVNOST A700010-Djelatnost – Gradski bazen**

Unutar aktivnosti – *Djelatnost – Gradski bazen* rashodi su izvršeni prema planu proračuna i iznose 566.193,91 € odnosno 92,14% godišnjeg plana.

* za rashode za zaposlene u iznosu od 259.417,32 € odnosno 99,73% plana ( bruto plaće, ostali rashodi za zaposlene, doprinose na plaće)
* materijalne rashode u iznosu od 297.719,32 € odnosno 86,44 % plana (naknade troškova zaposlenima u iznosu od 23.904,49 €, rashode za materijal i energiju u iznosu od 176.494,25 €, rashode za usluge u iznosu od 86.413,27 €, ostali nespomenuti rashodi poslovanja u iznosu od 10.907,31 €)
* rashodi za nabavu proizvedene dugotrajne imovine u iznosu od 9.057,27 € odnosno 90,98% plana (nabava opreme za održavanje i zaštitu 3.449,51 €, uređaji, strojevi i oprema za ostale namjene 5.557,76 €).